ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

....นายเซเว่น
ล้มตั้งแต่นัดแรกการประชุมคณะทำงานแปรสัมปทานโทรศัพท์ 2จี หลังจากที่มีนัดหมายที่กระทรวงการคลังเวลาบ่ายสองโมง แต่เวลาผ่านไป 2 ชั่วโมง จุติ ไกรฤกษ์ รัฐมนตรีกระทรวงไอซีที แม่งานใหญ่ไม่มาตามนัด ทำให้ต้องล้มการประชุมไปก่อน ส่งผลให้ผู้บริหารกระทรวงการคลังกุมขมับ เพราะหลังจากเปิดประเด็นครึกโครม แต่พอเดินเอาเนื้อเอาหนังกันจริงๆ กลับอืดเป็นเรือเกลือ จนกลายเป็นจุดอ่อนให้ฝ่ายตรงข้ามจ้องเล่นงานเจาะยางจนได้
...l...ขณะที่เรื่องการขอต่อมาตรการภาษีบริษัทจดทะเบียนในตลาดหลักทรัพย์ (บลจ.) เหลือ 25% และ 20% ในตลาด MAI เห็นทีจะไม่หมูอย่างที่บรรดาเจ้าของบริษัทคิดกันซะแล่ว 
เพราะคณะทำงานที่ประกอบด้วยหลายหน่วยงานแสดงความไม่เห็นด้วย ไม่ว่าจะเป็นฟากผู้เก็บภาษีอย่างกรมสรรพากร หรือแม้แต่สำนักงานคณะกรรมการหลักทรัพย์และตลาดหลักทรัพย์ (ก.ล.ต.) ก็ไม่เห็นด้วย กินสมหวังไปละกันเพ่....
...l...ถือว่าเป็นรัฐมนตรีที่ทำงานหนักสำหรับ กรณ์ จาติกวณิช รมว.คลัง ตั้งแต่ล่องใต้ตรวจเยี่ยมโครงการแก้ไขหนี้นอกระบบในสัปดาห์ที่ผ่านมา และล่าสุดขึ้นเหนือไปยัง จ.เชียงใหม่ เป็นประธานเปิดงาน เปิดประตูสินค้าหัตถกรรม สู่เวทีโลก “Creative Craft for Creative Economy” ภายใต้แนวคิด เศรษฐกิจสร้างสรรค์ เชื่อมไทยเชื่อมโลก ที่หอประชุมมหาวิทยาลัยเชียงใหม่ จ.เชียงใหม่ แต่งานนี้ไปปุ๊บมาปั๊บไวยิ่งกว่าไวไวควิกซะอีก
...l...ยิ่งใกล้วันโยกย้ายแต่งตั้งใหญ่ ชื่อของ อารีพงศ์ ภู่ชอุ่ม อธิบดีกรมสรรพสามิต ก็แรงขึ้นมาเป็นผู้ท้าชิงตำแหน่งปลัดกระทรวงการคลัง กับรุ่นใหญ่ วินัย วิทวัสการเวช อธิบดีกรมสรรพากร ซึ่งการเมืองที่ยังไม่นิ่งสงบทำให้หวยน่าจะออกที่รุ่นใหญ่ขัดตาทัพไปก่อน 1 ปี ก่อนเกษียณอายุ เพื่อให้เวลารุ่นเล็กได้เก็บสะสมประสบการณ์ให้กล้าแกร่งกว่านี้อีกหน่อย น่าจะลงตัวที่สุด
...l...วันนี้สำนักงานเศรษฐกิจการคลัง (สศค.) แถลงเศรษฐกิจเดือน มิ.ย. 2553 ที่ผ่านมา ซึ่งคาดว่าแนวโน้มยังขยายตัวอย่างต่อเนื่อง แต่เป็นการขยายตัวที่ลดลงจากเดือนก่อนหน้า เพราะพิษประท้วงการเมืองในช่างเดือน เม.ย. 2553 ที่ผ่านมา